Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 8219

e) ejtőernyővel kidobott vörös színű erős jelző-fény. Megjegyzés: Az ITU rádiószabályzatának 41. cikkelye (lásd 3268, 3270 és 3271 pontok) tartalmazza a rádiótávíró és rádiótávbeszélő automatikus riasztó rendszereinek működtetéséhez szükséges tájékoztatásokat. 3268 A rádiótávíró üzemű riasztó jelzés egy perc alatt továbbított 12 vonásból álló jelzés-sorozat, amelyben az egyes vonások 4 másodpercig, a vonások közötti szünet pedig 1 másodpercig tart. A riasztó jelzés kézzel is leadható, azonban ajánlatos az önműködő berendezéssel történő továbbítás. 3270 A rádiótávbeszélő üzemű riasztó jelzés két váltakozva leadott, alapvetően szinuszos hangfrekvenciás jelből áll. Az egyik jel frekvenciája 2200 Hz a másik jel frekvenciája pedig 1300 Hz. Az egyes hangfrekvenciás jelek időtartama 250 milliszekundum. 3271 Ha a rádiótávbeszélő üzemű riasztó jelzést önműködő berendezés adja, a jelzést legalább 30 másodpercig, de legfeljebb egy percig folyamatosan sugározza; amennyiben a jelzést másként adják le, azt a lehető legfolyamatosabban, megközelítőleg egy perc időtartamon át adják. 1.2 Sürgősségi jelzések 1.2.1 A következő, együttesen vagy külön-külön használt jelzések azt jelentik, hogy a légijármű olyan nehézségeket kíván jelezni, amelyek leszállásra kényszerítik, azonban azonnali segítségre nincs szüksége:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes